ສະຫະລັດ ຂໍຮ້ອງ ໃຫ້ປາກິສຖານອົດທົນ ເພື່ອຊອກຫາສາເຫດ ການໂຈມຕີຂອງເນໂຕ້ (ເບິ່ງວີດີໂອ)
ນາຍ​ທະຫານ​ສະຫະລັດ​ກ່າວ ​​ເມື່ອ​ວັນ​ຈັນ​ວານ​ນີ້​ວ່າ ປາ​ກີ​ສຖານ​ເຮັດ​ຖືກຕ້ອງ​ແລ້ວ ​ທີ່​ໂກດ​ແຄ້ນ​ກ່ຽວ​ກັບ​ການ​ໂຈມ​ຕີ ​ທາງ​ອາກາດ​ຂອງເນໂຕ້.
ປາກີສຖານໄດ້ຕັດສິນໃຈບໍ່ຍອມເຂົ້າຮ່ວມກອງປະຊຸມນານາຊາດ ກ່ຽວກັບອະນາຄົດຂອງ ອັຟການີສຖານ ເພື່ອປະທ້ວງການໂຈມຕີທາງອາກາດ ຂອງເນໂຕ້ທີ່ໄດ້ສັງຫານທະຫານ ປາກີສຖານ 24 ຄົນ ໃນເຂດຊາຍແດນລະຫວ່າງປາກີສຖານ ແລະອັຟການີສຖານນັ້ນ ເມື່ອອາທິດຜ່ານມານັ້ນ ເຈົ້າໜ້າທີ່ກ່າວວ່າ ຄະນະລັດຖະບານຂອງນາຍົກລັດຖະມົນ Yousuf Raza Gilani ໄດ້ ຕົກລົງທີ່ຈະບໍ່ໄປຮ່ວມກອງປະຊຸມນາໆຊາດ ໃນການພົບປະກັນທີ່ນະຄອນລາຮໍ ໃນວັນ ອັງຄານມື້ນີ້ ກອງປະຊຸມທີ່ວ່ານີ້ມີກຳ ນົດຈະໄຂຂຶ້ນທີ່ກຸງບອນ ປະເທດເຢຍຣະມັນໃນວັນ ຈັນໜ້າ ເຈົ້າໜ້າທີ່ ສະຫະລັດແລະອັຟການິສຖານຮຽກຮ້ອງໃຫ້ປາກິສຖານໄປຮ່ວມໃນ ກອງ ປະຊຸມດັ່ງກ່າວ ທີ່ມີຈຸດປະສົງແນໃສ່ເພື່ອພັດທະນາຍຸດທະສາດເພື່ອສ້າງຄວາມທຸ່ນ ທ່ຽງໃຫ້ແກ່ປະເທດເພື່ອນບ້ານອັຟການິສຖານຂະນະທີ່ສະຫະ ລັດຖອນກຳລັງອອກໄປ ໃນ ໄລຍະສອງສາມປີຂ້າງໜ້ານີ້ ນາຍທະຫານລະດັບສູງຂອງສະຫະລັດກ່າວເມື່ອວັນຈັນວານນີ້ວ່າ ປາກີສຖານເຮັດຖືກ ຕ້ອງແລ້ວທີ່ໂກດແຄ້ນກ່ຽວກັບການໂຈມຕີທາງອາກາດຂອງ ເນໂຕ້ຕໍ່ຄ້າຍທະຫານປາກີສ ຖານໃນເຂດຊາຍແດນເມື່ອວັນເສົາຜ່ານມານີ້ ແຕ່ບໍ່ຍອມຂໍໂທດ ໂດຍອ້າງວ່າຕ້ອງມີການ ສືບສວນສອບສວນ ໃນການໃຫ້ສໍາພາດກັບເຄືອຂ່າຍທີວີ ITV ຂອງອັງກິດເມື່ອວັນຈັນວານນີ້ ພົນເອກ Martin Dempsey ປະທານເສນາທິການຮ່ວມສະຫະລັດ ກ່າວວ່າ ອີສລາມາບັດ ມີເຫດ ຜົນທີ່ຈະໂກດແຄ້ນ ທີ່ວ່າອາວຸດຕ່າງໆທີ່ໄດ້ສັງຫານທະຫານປາກີສຖານເມື່ອວັນເສົາຜ່ານ ມານີ້ວ່າ ເປັນຂອງພາຄີປະເທດ ນຶ່ງ ພົນເອກ Dempsey ຖະແຫຼງໃນຕອນຢ້ຽມຢາມລອນດອນວ່າ ທ່ານຢາກຂໍຮອງໃຫ້ລັດ ຖະບານປາກີສຖານມີຄວາມອົດທົນ ເພື່ອຈະໄດ້ຊອກຫາສາເຫດຂອງເຫດການທີ່ເກີດຂຶ້ນ ການໂຈມຕີທາງອາກາດ ໄດ້ຖືກຄ້າຍທະ ຫານຂອງປາກີສຖານຢູ່ ໃນເຂດຊາຍແດນທີ່ບໍ່ ຫຼັກໝາຍຢ່າງຊັດເຈນປານໃດນັ້ນ ແລະກໍເປັນເຂດທີ່ມີການຂັດແຍ້ງກັນລະຫວ່າງແຂວງ ຄູນາ ຂອງອັຟການີສຖານ ແລະເຂດຊົນເຜົ່າ Mohmand ຂອງປາກີສຖານ ກອງທັບສະຫະລັດກ່າວເມື່ອວັນຈັນວານນີ້ວ່າ ພົນອາກາດຂອງຕົນຄົນນຶ່ງຈະນໍາພາການ ສືບສວນສອບສວນກ່ຽວກັບເຫດຮ້າຍໃນຄັ້ງນີ້ ແລະລວບລວມເອົາລາຍງານໃນເບື້ອງຕົ້ນ ໃຫ້ໄດ້ໃນວັນທີ່ 23 ເດືອນທັນວາ ກອງທັບສະຫະລັດກ່າວວ່າ ນາຍພົນຈັດຕະວາ Stephen Clark ຈະປະຕິບັດງານກັບຜູ້ຕາງໜ້າເນໂຕ ແລະລັດຖະບານອັຟການີສຖານ ແລະປາກີສຖານ ເພື່ອຊອກຫາວິທີປ້ອງກັນບໍ່ໃຫ້ເກີດເຫດທໍານອງດຽວກັນນີ້ອີກໃນອະນາ ຄົດ ຝ່າຍສະຫະລັດກໍໄດ້ສະແດງຄວາມເສຍໃຈຕໍ່ການສູນເສຍຊີວິດຂອງຊາວປາກີສຖານ ພວກເຈົ້າໜ້າທີ່ເນໂຕ ແລະອັຟການີສຖານກ່າວວ່າ ກໍາລັງທະຫານຂອງພວກຕົນໄດ້ເອີ້ນ ເນໂຕ້ມາຊ່ວຍໂຈມຕີທາງອາກາດ ໃນການຕອບໂຕ້ຕໍ່ ພວກທີ່ຍິງປືນໃສ່ພວກເຂົາເຈົ້າ ຢູ່ ໄກ້ຄ້າຍທະຫານຢູ່ຕາມຊາຍແດນຂອງ ປາກີສຖານນັ້ນ ພົນຕີ Athar Abbas ໂຄສົກ ກອງທັບປາກີສຖານ ໄດ້ປະຕິເສດຂໍ້ກ່າວຫາທີ່ວ່າ ທະຫານປາກີສຖານເປີດສາກຍິງກ່ອນ ແລະ ກ່າວຫາວ່າ ທັງເນໂຕ້ ແລະອັຟການີສຖານ ຫາທາງແກ້ຕົວຫລາຍກວ່າ